Doctor Esperanto and the Language of Hope (esperante: D ro Esperanto kaj la Lingvo de Espero) de Mara Rᴏᴄᴋʟɪғғ estas nova bildlibro por infanoj, kiu rakontas la historion de Zamenhofo kiel junulo verkanta sian internacian lingvon. La rakonto sekvas etan Lejzeron de kiam li estis infano en Bjalistoko malfeliĉigite de reciproka malfido inter la urbanoj de malsamaj ligvoj. Montras al oni lian kreskadon dum eksperimenti pri lingvaj ideoj kun siaj samlernejanoj.

Zamenhofo en foto kiel 14 jaraĝa infano kaj kiel desegnita de Zosia Dzɪᴇʀżᴀᴡsᴋᴀ.

En la bildoj de la libro Zamenhofo aspektas tre aminda, kio ŝajnas tre taŭga kiam oni rigardas fotojn de lia infanaĝo. Lia patro, Mordeĥajo, estas prezentata kiel tre kruela kaj malafabla, kvankam fakte li parte volis protekti sian filon de la cara polico (ruse: Охранное Отделение), kaj Zamenhofo mem poste diris, ke la sekvanta versio de Esperanto pliboniĝis pro la reverkado.

Mi trovas la libron esti iomete mallonga, tamen ĝi certe estas bona por infanoj, kiuj estas la cela legantaro. La ilustraĵojn de Zosia Dzɪᴇʀżᴀᴡsᴋᴀ estas bone desegnitaj en tre dolĉa stilo. La ekspliko de kiel Esperanto funkcias kaj la bildoj uzitaj estas ĉarmaj, kaj mi volus, ke la libro havu pli da tiaj.

Por gepatroj esperantisaj de malgrandaj infanoj, oni povas rekomendi ĉi tiun libron por intereste kaj simple instrui al la gefiloj pri la origino de Esperanto. Vidi ĝin metita en publikaj bibliotekoj ankaŭ estus bone.